
ŠIAULIŲ MIESTO SAVIVALDYBĖS ADMINISTRACIJOS 

ŠVIETIMO SKYRIUS


SPRENDIMO „DĖL ŠIAULIŲ MIESTO SAVIVALDYBĖS TARYBOS 
2018 M. SPALIO 4 D. SPRENDIMO NR. T- 350 „DĖL ŠIAULIŲ MIESTO SAVIVALDYBĖS MOKYMO LĖŠŲ PASKIRSTYMO IR PANAUDOJIMO TVARKOS APRAŠO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2023-10-09
Šiauliai


Parengto sprendimo projekto tikslas – pakeisti Šiaulių miesto savivaldybės mokymo lėšų paskirstymo ir panaudojimo tvarkos aprašą (toliau – ML aprašas) ir jį išdėstyti nauja redakcija.

Šiaulių miesto savivaldybei skirtų mokymo lėšų paskirstymo ir panaudojimo principus reglamentuoja Šiaulių miesto savivaldybės mokymo lėšų paskirstymo ir panaudojimo tvarkos aprašas, patvirtintas  2018 m. spalio 4 d. Šiaulių miesto tarybos sprendimu Nr. T-350. 

Lietuvos Respublikos Vyriausybė 2023 m. rugpjūčio  23 d. nutarimu Nr. 675 „Dėl Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimo“‚ pakeitė Mokymo lėšų, apskaičiavimo, paskirstymo ir panaudojimo tvarkos aprašą, papildydama jį nauja  ugdymo reikme, kuriai skiriamos lėšos. Atsižvelgiant į tai, ML aprašas papildomas nauju 4.8 papunkčiu, kuris reglamentuoja, kad mokymo lėšos skiriamos mokymosi pagalbai (mokinių, įgijusių pradinį ar pagrindinį išsilavinimą arba baigusių pagrindinio ugdymo programos pirmąją dalį ir nepasiekusių vertinto dalyko patenkinamo pasiekimų lygmens pagal nacionalinių mokinių pasiekimų patikrinimų ar pagrindinio ugdymo pasiekimų patikrinimų rezultatus, konsultacijų išlaidoms padengti: mokytojų, teikiančių konsultacijas, darbo užmokesčiui mokėti, apmokėti už konsultacijų teikimo paslaugas).
Koreguojami ML aprašo 10 ir 17 punktai, kuriuose nurodoma, kaip skiriamos šios lėšos.

Priėmus sprendimą, bus įgyvendinamas Lietuvos Respublikos Vyriausybės 2018 m. liepos 11 d. nutarimas Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

Galiojantys Savivaldybės teisės aktai nebus keičiami. 

Sprendimui įgyvendinti papildomų teisės aktų nereikės.
Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nebus reikalingos.
Sprendimo projekto antikorupcinis vertinimas.
Vadovaujantis Teisės aktų ar jų projektų antikorupcinio vertinimo metodika, parengta sprendimo projekto antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus patarėja S. Verenkaitė-Bubliauskienė, tel. (8 41)  386 470. Projekto iniciatorius –  Švietimo skyrius.

